આ પ્રોજેકટ 2015માં ગુજરાત સાહિત્ય અકાદમીના પૂર્વ અધ્યક્ષ શ્રી ભાગ્યેશ જહાના કાર્યકાળમાં શરૂ થયો હતો. ખૂબ આનંદની વાત છે કે જેવી મેં આ પ્રોજેક્ટની વાત મૂકી, એમણે તરત વધાવી લીધી. એ પછી અમે એક સમિતિની રચના કરી અને આ કામ શરૂ કર્યું. શબ્દસૃષ્ટિમાં અને બીજા અનેક માધ્યમો દ્વારા આ પ્રોજેક્ટની જાહેરાત કરી. ચારેબાજુથી જાણે કવિતાઓનો વરસાદ થયો. ગુજરાતીમાં લખતી અને દુનિયાભરમાં વસતી કવયિત્રીઓની લગભગ 2000 જેટલી કવિતાઓ અમને મળી. એમાંથી ચાળીને ચયન કરવું એ ખૂબ મહેનત માંગી લે એવું કામ હતું. આખરે લગભગ 350 જેટલી કવિતાઓ પસંદ થઈ.